projecte-aina/catalan_government_crawling huggingface dataset:
Relatives a valoracions immobiliàries
El concepte de valor real no ve determinat a les normes tributàries, però el Tribunal Suprem l'equipara al valor de mercat.
Es pot definir el valor de mercat com aquell preu que estaria disposat a pagar un comprador independent en condicions normals de mercat, que és el que s'hauria de fer constar com a valor real.
L'Agència Tributària de Catalunya publica anualment uns valors bàsics en base als quals l'Administració comprova el valor real (o de mercat) dels béns immobles a Catalunya a efectes dels impostos sobre transmissions patrimonials i actes jurídics documentats, i sobre successions i donacions; atès que el valor real del bé és la base imposable d'aquests impostos.
Quan el contribuent declara per sota dels criteris continguts a les Instruccions de comprovació de valors de béns immobles, l'Agència Tributària de Catalunya aplica els criteris dels Valors bàsics per a la comprovació de béns immobles per determinar el que l'Administració entén com a valor real o de mercat del bé o dret gravat per l'impost.
Si aquest valor és superior al que s'ha declarat, el contribuent rebrà una proposta de liquidació complementària contra la qual podrà presentar les al·legacions i les proves que estimi adients.
Instruccions de comprovació de valors de béns immobles
Valors bàsics per a la comprovació de béns immobles
En les valoracions dels immobles s'utilitza el mètode del cost de reposició, a partir de la suma del valor del sòl, el de la construcció i les despeses i beneficis de la promoció.
Aquests dos últims conceptes es deprecien per l'antiguitat de l'edificació.
El valor del sòl es calcula per repercussió, expressat en euros per metre quadrat d'edificació.
D'aquesta manera es repercuteix el valor del sòl segons la superfície construïda de cada habitatge, que inclou també la part proporcional dels elements comuns
En determinades tipologies edificatòries (per exemple, en una urbanització residencial d'edificació unifamiliar aïllada) el sòl es valora per unitari, és a dir, en euros per metre quadrat de sòl.
A aquest valor se li suma el de la construcció i el de les despeses i beneficis de la promoció, depreciant els dos darrers conceptes per l'antiguitat de l'edificació.
En les valoracions dels immobles es computa la superfície construïda, és a dir, la que inclou els tancaments exteriors i les divisions interiors.
En els habitatges plurifamiliars s'inclou també la part proporcional dels elements comuns (escala i vestíbul comunitaris, ascensor si n'hi ha,...).
La superfície construïda i la que inclou els elements comuns és la que consta en el cadastre.
Mitjançant l'aplicació d'un coeficient corrector segons l'any de construcció de l'edificació, o bé atenent al seu estat de conservació (segons sigui excel·lent, bo, regular, deficient...).
Aquest coeficient no afecta en cap cas el valor del sòl.
Aquest coeficient s'aplica en els casos en què la superfície o el disseny de les construccions són molt diferents de les estàndards de la zona.
També s'aplica, per exemple, quan hi ha vicis ocults en els elements estructurals de la construcció, pendents de reparar.
Relatives a l'impost sobre begudes ensucrades envasades
L'impost s'ha d'autoliquidar en la forma i terminis que s'estableixin reglamentàriament.
Actualment s'està tramitant el projecte de Decret que ha d'aprovar el Reglament de desplegament de la Llei.
En principi, és previst que s'estableixin períodes trimestrals de liquidació i que l'autoliquidació es presenti en els 20 primers dies del mes següent a cada trimestre (1-20 d'abril; 1-20 de juliol; 1-20 d'octubre; i 1-20 de gener).
D'acord amb això, el primer període de liquidació és el trimestre abril-juny 2017 que s'haurà d'autoliquidar entre els dies 1 i 20 de juliol de 2017.
Ha d'ingressar i presentar l'autoliquidació el contribuent o el substitut del contribuent segons ha quedat explicat en el punt 5 d'aquest document informatiu.
El model d'autoliquidació s'ha d'aprovar per ordre del Vicepresident i conseller d'Economia i Hisenda.
També d'acord amb el que és previst al projecte de Reglament l'ingrés s'haurà d'efectuar per alguna de les formes habilitades per l'Agència Tributària de Catalunya i la presentació de l'autoliquidació s'haurà de realitzar per via telemàtica.
Relatives a operacions societàries
Podeu consultar més informació sobre les modalitats d'autoliquidació dels models 600 i 620, el pagament i presentació, així com la la documentació requerida, en funció de l'operació que vulgueu declarar a:
La meritació es produeix, segons la modalitat de la transmissió patrimonial:
-En les transmissions patrimonials oneroses: el dia que es realitzi l'acte o el contracte gravat.
-En les vendes de béns en subhasta judicial o administrativa: la data de meritació és el dia de notificació de la fermesa de la resolució.
-En els expedients de domini gravats: el dia d'expedició del testimoni judicial.
-En les operacions societàries i els actes jurídics documentats: el dia que es formalitza l'acte subjecte a l'impost.
-En els documents judicials, com ara les anotacions preventives d'embargament i/o de demanda, l'impost es merita en la data de notificació de la interlocutòria judicial.
-En els documents mercantils l'impost es merita en la data d'emissió del document.
-L'escriptura de constitució o el document privat en el cas de societats civils privades i una còpia.
-El NIF que, prèviament, s'haurà d'obtenir en l'Agència Estatal d'Administració Tributària.
-Imprès d'autoliquidació degudament emplenat.
A partir de l'1 de gener de 2009, no estan subjectes:
-Les operacions de reestructuració.
Als efectes del gravamen sobre operacions societàries tenen la consideració d'operacions de reestructuració les operacions de fusió, escissió, aportació d'actius i canvi de valors definides a l'article 83, apartats 1, 2, 3 i 5, i en l'article 94 del text refós de la Llei de l'impost sobre societats, aprovat pel Reial decret legislatiu 4/2004, de 5 de març.
-Els trasllats de la seu de direcció efectiva o del domicili social de societats d'un Estat membre de la Unió Europea a un altre.
-La modificació de l'estructura de constitució o dels estatuts d'una societat i, en particular, el canvi de l'objecte social, la transformació o la pròrroga del termini de durada d'una societat.
-L'ampliació de capital que es realitzi amb càrrec a la reserva constituïda exclusivament per prima d'emissió d'accions.
Estan subjectes les operacions societàries següents:
-L'augment i disminució del seu capital social
-Les aportacions que efectuïn els socis que no suposin un augment del capital social
-El trasllat a Espanya de la seu de direcció efectiva o del domicili social d'una societat quan ni una ni l'altre estiguessin prèviament situats en un Estat membre de la Unió Europea.
No obstant, amb efectes a partir del dia 3 de desembre de 2010, han quedat exemptes de gravamen la constitució de societats, l'augment de capital, les aportacions que efectuïn els socis que no suposin augment de capital i el trasllat a Espanya de la seu de direcció efectiva o del domicili social d'una societat quan ni una ni l'altre estiguessin prèviament situats a un Estat membre de la Unió Europea.
Estan equiparades a societats les comunitats de béns i les societats civils particulars, constituïdes per desenvolupar activitats empresarials, els contractes de compte en participació i la copropietat de vaixell.
Sí, els préstecs estan subjectes a l'impost sobre transmissions patrimonials i actes jurídics documentats, modalitat transmissions patrimonials oneroses.
No obstant això, sempre que el préstec es realitzi entre persones físiques (per exemple, entre familiars) és una operació subjecta però exempta de tributació.
Al prestatari, és a dir, a la persona que rep els diners en concepte de préstec.
S'autoliquida amb el model 600, que es pot tramitar presencialment o telemàticament.
Podeu consultar més informació sobre les modalitats d'autoliquidació, pagament i presentació, així com la la documentació requerida, a:
Atès que el préstec entre persones físiques és una operació subjecta però exempta de tributació, no s'ha de pagar cap quantitat de diners.
a) En els préstecs sense altra garantia que la persona del prestatari, l'import del préstec.
b) En els préstecs garantits amb penyora, hipoteca o anticresi, la base imposable és l'import de l'obligació o capital garantit, considerant les sumes que assegurin per interessos, indemnitzacions, penes per incompliment o altres conceptes anàlegs.
Si no constés expressament l'import de la quantitat garantida, es prendrà com a base imposable el capital més tres anys d'interessos.
Si la tramitació és presencial, cal presentar el contracte de préstec i una còpia.
En el cas que la tramitació es faci telemàticament, cal adjuntar-ne una còpia escanejada.
No, atès que el préstec de diners a un familiar té les mateixes condicions que el préstec entre particulars que no actuen en l'exercici d'una activitat econòmica.
El termini per presentar l'autoliquidació és d'un mes a comptar des de la data de signatura del contracte.
Si el termini acaba en dissabte, queda prorrogat fins al primer dia hàbil següent.
Sí, l'Agència Tributària de Catalunya posa a disposició de les persones contribuents un servei de cita prèvia per ajudar a confeccionar determinades d'autoliquidacions.
El simulador permet obtenir el valor per a la transmissió de turismes, ciclomotors, motocicletes i tot terrenys, així com d? embarcacions.
Aquest simulador d? ajornaments i fraccionaments fa els càlculs a partir del tipus d'interès vigent actualment.
Cal tenir en compte que aquest tipus......
Simulador d'interessos Simulador d'ajornaments i fraccionaments Simulador d'ajornaments i fraccionaments (funcionalitat) Simulador de valoració de vehicles i embarcacions Simulador de valoració......
Els programes d'ajuda són aplicacions que podeu instal·lar en el vostre ordinador per emplenar correctament els diferents models d'autoliquidació i permeten......
Guies d'instal·lació Cal seguir les indicacions de la guia d'instal·lació dels programes d'ajuda, que informen també de l'adequada......
Programa d'ajuda de transmissions (models 600 i 620) Programa d'ajuda de successions i donacions (models 650, 651, 652 i 653) Programa d......
Hi ha diverses maneres d'obtenir el justificant o document acreditatiu relatiu a sol·licituds o tràmits realitzats telemàticament a través de la seu......
Aquest és un accés directe al model 600 d'autoliquidació.
Es tracta d'un accés indicat per a persones expertes que no necessiten més......
Els documents de tipus notarial, administratiu o judicial s'autoliquiden amb el model 600.
Els documents mercantils s'autoliquiden amb models específics.
Operacions com les relacionades amb les concessions administratives, valors o accions, o la constitució de drets reals, estan subjectes a l'impost sobre transmissions patrimonials i actes jurídics documentats, modalitat de transmissions patrimonials oneroses i s'autoliquiden amb el model 600.
S'entén que la persona interessada es troba al corrent de les seves obligacions tributàries quan no manté amb l'Agència Tributària de Catalunya deutes o sancions tributàries en període executiu, llevat que hagin estat ajornats, fraccionats, o suspesos.
Resultats 2019 del Pla de prevenció i reducció del frau fiscal: 203,7 M€ descoberts
El nou calendari fiscal d'acord amb el Decret llei 23/2020, de mesures urgents en matèria tributària
Canvis tributaris de la Llei 5/2020, de mesures fiscals, financeres, administratives i del sector públic
Tràmits tributaris: actualització de l'afectació als terminis i canvis principals.
FAQ sobre el compliment de les obligacions tributàries i les derivades de la recaptació executiva
Novetats a la seu electrònica de l'Agència Tributària de Catalunya: funcionalitats per a la tramitació en línia i automatització dels processos de gestió
L'impost sobre les emissions de diòxid de carboni dels vehicles de tracció mecànica: principals canvis legislatius i dates d'implantació
Cita prèvia per a la Caixa General de Dipòsits delegada
Condicions d'ús del servei de cita prèvia per a la Caixa General de Dipòsits delegada (Girona, Tarragona i Lleida)
El servei de la Caixa General de Dipòsits té com a funció principal recepcionar, custodiar i gestionar les garanties i dipòsits que es constitueixen davant l'Administració de la Generalitat de Catalunya per donar compliment a les obligacions que estableixen les normes.
El servei es presta únicament a les delegacions de l'Agència Tributària de Catalunya a Girona, Lleida i Tarragona, que són les que tenen Servei de Dipositaria.
Per demanar cita prèvia cal seleccionar el tema en el primer desplegable i a continuació seleccionar l'oficina en l'altre desplegable.
El servei es presta, de dilluns a divendres, a les delegacions de l'Agència Tributària de Catalunya a Girona, Lleida i Tarragona, de 8.30 a 12 h.
Per sol·licitar constitució de dipòsit en metàl·lic
a) Sol·licitud de constitució de dipòsit en efectiu.
Vegeu: formularis de dipòsits en efectiu.
b) Justificant bancari d'ingrés al número de compte que s'especifica a la sol·licitud.
d) Sol·licitud de transferència bancària (àrea SEPA) [word emplenable], amb les dades del compte corrent per realitzar la futura devolució).
Per sol·licitar constitució d'una garantia
a) Sol·licitud de constitució de garantia [PDF]
b) Aval o assegurança de caució (originals)
Per a devolucions o retorns de garanties (després de la resolució del Departament o organisme autoritzant)
a) Sol·licitud general, formulari S01 [PDF]
b) Formulari S20, d'atorgament de la representació [PDF], fotocòpia del DNI i poders notarials (quan s'actuï en nom d'una persona jurídica).
Programa d'ajuda de l'impost sobre estades turístiques (models 950, 940 i 920)
Els programes d'ajuda són aplicacions que podeu instal·lar en el vostre ordinador per emplenar correctament els diferents models d'autoliquidació i permeten fer-ne la tramitació telemàtica.
El programa d'ajuda bàsic instal·la tots els models en un sol pas.
A continuació, podeu descarregar els arxius necessaris per instal·lar, per primera vegada, els programes d'ajuda de l'any actual i per actualitzar els models.
Cal tenir prèviament instal·lat el Java (versió 8) i l'Acrobat.
Podeu consultar els documents guia d'instal·lació del programa, tramitació telemàtica, etc.
Programa d'ajuda 2019: el programa d'ajuda disponible permet autoliquidar estades en establiments turístics de tot els exercicis, tant del 2019 com anteriors, i també el 2020.
Es preveu que el 6 d'octubre de 2020 hi haurà disponible una nova versió del programa d'ajuda.
El programa d'ajuda permet generar:
- Un fitxer del model 950, amb un únic subjecte passiu, que conté tantes autoliquidacions com establiments turístics es declarin.
- Un fitxer del model 940, amb un únic subjecte passiu, que conté tantes autoliquidacions com estades en embarcacions de creuer turístic es declarin.
- Un fitxer del model 920, un sol fitxer amb una única autoliquidació que conté tots els subjectes passius i establiments seleccionats.
Programa d'ajuda de successions i donacions (models 650, 651, 652 i 653)
Els programes d'ajuda són aplicacions que podeu instal·lar en el vostre ordinador per emplenar correctament els diferents models d'autoliquidació.
El programa d'ajuda bàsic instal·la tots els models en un sol pas.
A continuació, podeu descarregar els arxius necessaris per instal·lar, per primera vegada, els programes d'ajuda de l'any actual i per actualitzar els models.
Cal tenir prèviament instal·lat el Java i l'Adobe Acrobat Reader.
Cal seguir les indicacions de la guia d'instal·lació dels programes d'ajuda, que informen també de l'adequada configuració de Java i del lector PDF per poder imprimir l'autoliquidació generada.
Una vegada emplenada l'autoliquidació amb el programa d'ajuda, podeu imprimir el model oficial i presentar-lo a les oficines de l'Agència Tributària de Catalunya, o bé generar un fitxer per presentar-lo telemàticament.
- 30.07.2020: publicat el nou programa d'ajuda de successions (model 650)
- 11.06.2020: publicat el nou programa d'ajuda d'assegurances de vida (model 652)
Per autoliquidar fets imposables d'anys anteriors cal utilitzar la versió de l'any que correspongui.
Cal disposar de la versió 8 de Java per poder fer la tramitació telemàtica del model.
Nota de 25.07.2017: Permet adjuntar còpia del document pel qual es formalitza l'operació ( PDF, màxim 10 Mb ), per fer-ne la tramitació telemàtica.
NOVETAT: la versió 2.8.1 (publicada el febrer de 2017) permet adjuntar còpia del document pel qual es formalitza l'operació(PDF, màxim 3Mb), per fer-ne la tramitació telemàtica.
Per actualitzar les dades relatives a notaris, municipis i codis postals que heu pogut constatar que no estan al dia en el programa d'ajuda, cal de descarregar aquest fitxer i seguir les indicacions del manual que hi ha a continuació.
Programa d'ajuda de transmissions (models 600 i 620)
Els programes d'ajuda són aplicacions que podeu instal·lar en el vostre ordinador per emplenar correctament els diferents models d'autoliquidació.
El programa d'ajuda bàsic instal·la tots els models en un sol pas.
A continuació, podeu descarregar els arxius necessaris per instal·lar, per primera vegada, els programes d'ajuda de l'any actual i per actualitzar els models.
Cal tenir prèviament instal·lat el Java i l'Adobe Acrobat Reader.
Cal seguir les indicacions de la guia d'instal·lació dels programes d'ajuda, que informen també de l'adequada configuració de Java i del lector PDF per poder imprimir l'autoliquidació generada.
Una vegada emplenada l'autoliquidació amb el programa d'ajuda, podeu imprimir el model oficial i presentar-lo a les oficines de l'Agència Tributària de Catalunya, o bé generar un fitxer per presentar-lo telemàticament.
Podeu consultar la Guia detallada de presentació telemàtica, amb programa d'ajuda, dels models 600 i 620 (mitjançant programa d'ajuda) [PDF, 1,07 MB ]
Per autoliquidar transmissions anteriors corresponents al model 600 heu d'utilitzar el programa més actual.
En canvi, per autoliquidar transmissions de vehicles (model 620) d'anys anteriors cal utilitzar la versió de l'any que correspongui.
Data d'actualització: 22.05.2020.
Aquesta versió permet autoliquidar fets imposables amb data de meritació fins a 31.12.2020.
Incorpora les modificacions ocasionades per l'estat d'alarma provocat per la COVID-19 i també les introduïdes per la Llei 5/2020, de mesures fiscals.
Cal disposar de la versió 8 de Java per poder fer la tramitació telemàtica del model.
El programa d'ajuda del model 600 permet adjuntar còpia del document pel qual es formalitza l'operació (PDF, màxim 10 Mb), per fer-ne la tramitació telemàtica.
El programa d'ajuda del model 600 permet també autoliquidar transmissions d'anys anteriors (transmissions a partir de 1999).
Nota referida a la transmissió d'embarcacions: a partir de l'exercici 2020, per autoliquidar la transmissió d'embarcacions usades cal utilitzar el formulari web del model 620, no el programa d'ajuda.
Nota relativa al model 600: cal utilitzar el programa d'ajuda més actual per autoliquidar transmissions d'anys anteriors.
Simulador d'ajornaments i fraccionaments
Aquest simulador d'ajornaments i fraccionaments fa els càlculs a partir del tipus d'interès vigent actualment.
Cal tenir en compte que aquest tipus pot variar més endavant.
Podeu consultar el tipus d'interès vigent:
Quadre dels tipus d'interès legal i de demora [PDF, 89,73 KB ]
El simulador calcula ajornaments i fraccionaments tant en període voluntari de pagament com en període executiu.
Aquesta és la pàgina per iniciar la tramitació i consultar informació relacionada (amb informació detallada sobre la tramitació de l'autoliquidació, accés a la tramitació telemàtica...).
Per a informació de detall i explicativa sobre el tribut, consulteu la pàgina Transmissions patrimonials oneroses.
L'arrendament de finques urbanes també està subjecte a l'impost sobre transmissions patrimonials i actes jurídics documentats (transmissió patrimonial onerosa).
La base imposable està composta per l'import total del lloguer o arrendament de la finca urbana, sobre la qual cal aplicar el tipus de gravamen vigent, que és del 0,5%.
S'autoliquida amb el model 600 (tarifa AUR).
Correspon al llogater o inquilí liquidar l'impost.
Atenció: hi ha una exempció aplicable als arrendaments d'habitatges per a ús estable i permanent (als quals fa referència l'article 2 de la Llei d'arrendaments urbans) subscrits entre el 19.12.2018 i el 24.01.2019, i a partir del 06.03.2019 ( codi d'exempció 145 ).
El termini per pagar i presentar l'autoliquidació és d'un mes a comptar des de la data de signatura del contracte.
Si el termini acaba en dissabte, diumenge o festiu, queda prorrogat fins al primer dia hàbil següent.
No cal presentar còpia del contracte de lloguer a condició que l'arrendador o propietari presenti la fiança a l'Institut Català del Sòl (INCASÒL) dins el termini màxim de 2 mesos després de la signatura del contracte.
- Si la tramitació és presencial, cal presentar el contracte de lloguer i una còpia.
- Si la tramitació es fa telemàticament, cal adjuntar-ne una còpia escanejada.
La normativa tributària de recaptació preveuen la possibilitat d'ajornar o fraccionar el pagament dels tributs quan la situació de tresoreria de les persones obligades els impedeix efectuar aquest pagament en el termini establert per la normativa, amb la meritació dels interessos de demora corresponents.
Pla de prevenció i reducció del frau fiscal i de foment de les bones pràctiques tributàries
El Pla de prevenció i reducció del frau fiscal i de foment de les bones pràctiques tributàries, aprovat per la Junta de Govern de l'Agència Tributària de Catalunya, es concreta en un conjunt de mesures d'actuació que s'estructuren en quatre àmbits:
• Mesures de prevenció del frau
• Mesures de control tributari, detecció i regularització del frau
• Mesures per a la implicació social en la prevenció i la reducció del frau
• Mesures organitzatives i de dotació de recursos i mitjans
Declaració de l'impost sobre el patrimoni 2019
Des d'avui, 8 de juny, i fins al 25 de juny de 2020, l'Agència Tributària de Catalunya prestarà el servei d'atenció presencial per a l'elaboració de la declaració de patrimoni, a les oficines dels Serveis Centrals (Zona Franca) i a les delegacions territorials a Girona, Lleida i Tarragona, de 8.30 a 14 h.
Per rebre l'atenció cal demanar cita prèvia obligatòriament, ja sigui des de la seu electrònica de l'ATC o al telèfon 012.
Atès que ja fa dies que es pot demanar, cal tenir present que queden poques cites prèvies disponibles.
L'atenció s'ofereix als contribuents (persones físiques) o als seus familiars, els quals cal que aportin, a més de la seva identificació, el llibre de família o el document que n'acrediti el parentiu, i la documentació necessària per liquidar el tribut.
El servei no es presta a professionals que actuen en nom de terceres persones.
D'altra banda, l'Agència ha establert mesures de seguretat i protecció de la salut a totes les oficines on es presta atenció presencial als contribuents:
— Abans d'accedir a l'oficina es realitzarà un control de temperatura.
Si és superior a 37,5 oC, el ciutadà no podrà ser atès i se li facilitarà una via alternativa de relació amb l'Agència per dur a terme la gestió.
—S'haurà d'esperar el torn a la zona exterior de l'oficina.
— Per accedir a les instal·lacions de l'Agència s'haurà de dur mascareta, utilitzar el gel hidroalcohòlic per a la desinfecció de les mans disponible a l'entrada i seguir l'itinerari senyalitzat.
— Accés limitat a una única persona per tràmit, tret dels casos en què sigui necessari l'acompanyament a persones dependents o amb mobilitat reduïda.
— El terra estarà senyalitzat amb línies d'espera per garantir la distància de seguretat dels taulells i taules d'atenció presencial.
—S'haurà de respectar en tot moment la distància de seguretat de 2 metres.
— Les taules d'atenció al contribuent disposaran de mampares de protecció de metacrilat i bolígrafs per a l'ús exclusiu del ciutadà.
— Bany d'ús exclusiu habilitat per al ciutadà.
— En sortir de l'oficina, després de ser atès, caldrà seguir l'itinerari senyalitzat.